803.600

Lescha introductiva tar la Cunvegna interchantunala davart las acquisiziuns publicas (LItCIAP)

dals 07-12-2021 (versiun dals 01-10-2022)

Il Cussegl grond dal chantun Grischun1),

sa basond sin l'art. 5, l'art. 9 e l'art. 11 da la Lescha federala davart il martgà intern (LMI) dals 6 d'october 19952) e sin l'art. 63 da la Cunvegna interchantunala davart las acquisiziuns publicas (CIAP) dals 15 da november 20193), suenter avair gì invista da la missiva da la Regenza dals 17 d'avust 20214),

concluda:

Object

Art.  1 1 Questa   lescha   regla   l'introducziun   da   la   Cunvegna   interchantunala   davart   las acquisiziuns publicas dals 15 da november 2019 (CIAP) en il chantun Grischun.

Champ d'applicaziun (art. 10 al. 1 CIAP)

Art.  2 1 L'excepziun da la subordinaziun tenor l'artitgel 10 CIAP na vala betg per incaricas ad organisaziuns da l'integraziun en il mund da lavur.

Publicaziuns (art. 48 al. 1 CIAP)

Art.  3 1 Las   incumbensadras   ed   ils   incumbensaders   publitgeschan   agiudicaziuns   ch'èn vegnidas concedidas ordaifer il sectur da contracts internaziunals en la procedura directa tenor l'artitgel 21 alinea 2 CIAP.

Protecziun giuridica (art. 52 CIAP)

Art.  4 1 Cunter disposiziuns da las incumbensadras e dals incumbensaders èsi admess da far recurs davent dal stgalim da la procedura d'invit.

1) PCG 2021/2022, 458 2) CS 943.02 3) DG 803.710 4) pagina 377 * tabellas da las modificaziuns a la fin dal relasch

1

803.600

Annunzia d'exclusiuns (art. 45 al. 3 CIAP)

Art.  5 1 En  cas  d'exclusiuns  tenor  l'artitgel 45 alinea 1  CIAP  trametta  l'incumbensadra  u l'incumbensader   al   chantun   ina   copia   da   la   decisiun   legalmain   valaivla.   Quel   fa in'annunzia a l'Organ interchantunal per las acquisiziuns publicas (INAP).

Disposiziuns executivas (art. 63 al. 4 CIAP)

Art.  6 1 La Regenza decretescha las disposiziuns executivas tar la CIAP e regla en quellas ils detagls da la procedura, da l'execuziun e da l'organisaziun.

2 En spezial vegn ella autorisada:

a)

da determinar ils posts ch'èn responsabels per l'execuziun, per las controllas e per la surveglianza (art. 12 al. 5, art. 28 al. 1, art. 45 al. 1 fin al. 5, art. 50 al. 1 sco er art. 62 al. 1 ed al. 2 CIAP);

da definir las modalitads da la procedura electronica (inoltraziun electronica d'offertas e communicaziun electronica da disposiziuns) (art. 34 al. 2 CIAP);

da prevair averturas publicas da las offertas (art. 37 CIAP);

da prevair organs da publicaziun supplementars (art. 48 al. 7 CIAP);

da   prevair   ulteriuras   statisticas   ed   obligaziuns   d'annunzia   da   las incumbensadras e dals incumbensaders;

da delegar il dretg da l'incumbensadra u da l'incumbensader da communitgar disposiziuns (art. 51 al. 1 CIAP);

da determinar il post chantunal ch'è responsabel per l'execuziun unitara, per la gestiun   da   las   statisticas,   per   la   furniziun   d'infurmaziuns   sco   er   per   la scolaziun e per la furmaziun supplementara en il sectur da las acquisiziuns publicas;

da stgaffir in post d'annunzia independent per annunziar abus en il sectur da las acquisiziuns publicas;

da   prevair   mesiras   che   las   incumbensadras   ed   ils   incumbensaders   prendan cunter las ristgas, sco il fauss cumportament d'offerentas e d'offerents u dal persunal d'acquisiziun.

b)

c)

d)

e)

f)

g)

h)

i)

2

803.600

Tabella da las modificaziuns - tenor conclus

Conclus 07-12-2021

Entrada en vigur 01-10-2022

Element relasch

Modificaziun emprima versiun

Publicaziun en la CUL 2022-029

3

803.600

Tabella da las modificaziuns - tenor element

Element relasch

Conclus 07-12-2021

Entrada en vigur 01-10-2022

Modificaziun emprima versiun

Publicaziun en la CUL 2022-029

4